**Σχετικά με την πραγματοποίηση της Κλινικής άσκησης για το μάθημα "Νοσηλευτική Ψυχικής Υγείας" κατά το εαρινό εξάμηνο του ακαδ. έτους 2022-23, και σε συνέχεια της πρώτης ανακοίνωσης, σας ενημερώνω ότι:**

**Α.** Προκειμένου να πληροίτε τις απαραίτητες βάσει της νομοθεσίας προϋποθέσεις για την προσέλευση στο χώρο του νοσοκομείου:

- Όσοι φοιτητές έχετε πιστοποιητικό εμβολιασμού ή βεβαίωση νόσησης από COVID-19 σε ισχύ, θα πρέπει να πραγματοποιήσετε ένα rapid τεστ ή μοριακό έλεγχο (PCR) πριν από την έναρξη της άσκησής σας, δηλ. τη Δευτέρα, ή την Τρίτη το πρωί, πριν ξεκινήσετε (όπως καταλαβαίνετε, οι χώροι Ψυχικής Υγείας είναι ευαίσθητες δομές, συνεπώς από τη στιγμή που υπάρχει η από μέρους τους απαίτηση για ένα rapid test, δεν μπορούμε να τους το αρνηθούμε).

- Όσοι φοιτητές δεν έχετε κάτι από τα παραπάνω, θα πρέπει να πραγματοποιήσετε δυο rapid τεστ ή μοριακό έλεγχο (PCR) για την άσκησή σας, δηλ. ένα τη Δευτέρα, ή την Τρίτη το πρωί πριν ξεκινήσετε, και ένα την Τετάρτη ή την Πέμπτη το πρωί.

(εννοείται ότι πάντα θα πρέπει να έχετε μαζί σας στο Νοσοκομείο το πιστοποιητικό εμβολιασμού ή τη βεβαίωση νόσησης, και τα αποτελέσματα του rapid τεστ ή του μοριακού ελέγχου, διαφορετικά είναι πιθανό να μην γίνετε δεκτοί & να πάρετε απουσία).

**Β.** Επειδή υπάρχει ιδιαίτερη πίεση από τα Νοσοκομεία (ιδίως από το Π.Γ.Ν. Πάτρας) για να σταλούν οι καταστάσεις των φοιτητών το ταχύτερο δυνατό και να περάσουν για έγκριση από το Διοικητικό Συμβούλιο, **θα πρέπει όλοι να έχετε εγγραφεί στο e-class στο μάθημα "Νοσηλευτική Ψυχικής Υγείας - Κλινική Άσκηση 2022" το αργότερο ως τις 5/2/2023.** Οι φοιτητές που δεν θα εγγραφούν εγκαίρως, στην καλύτερη περίπτωση θα τοποθετηθούν στα διαθέσιμα κενά των τελευταίων εβδομάδων του εξαμήνου, στη χειρότερη περίπτωση ενδέχεται να μην μπορέσουν να πραγματοποιήσουν κλινική άσκηση κατά το 2023.

(θερμή παράκληση: όσοι φοιτητές γνωρίζετε κάποιον συνάδελφό σας που δεν έχει ήδη εγγραφεί, παρακαλώ ενημερώστε τον άμεσα)

 Παναγιώτης Κιέκκας

 Καθηγητής